ธปท.คาดวันหยุดยาวเบิกจ่ายธนบัตรสูง7.07หมื่นล.
ธปท.เผยเตรียมสำรองธนบัตรช่วงเทศกาลส่งท้ายปีเก่าไว้ถึง 2.6 แสนล้านบาท เพิ่มขึ้นจากปีที่แล้ว 4.8% เฉพาะช่วง1-9 ธ.ค.ซึ่งเป็นวันหยุดต่อเนื่องน่าจะมีการเบิกสูงถึง 7.07 หมื่นล้านบาท คาดเงินที่เตรียมไว้เพียงพอต่อความต้องการเบิกจ่าย
3 ธ.ค. 2553

ธปท.เผยเตรียมสำรองธนบัตรช่วงเทศกาลส่งท้ายปีเก่าไว้ถึง 2.6 แสนล้านบาท เพิ่มขึ้นจากปีที่แล้ว 4.8% เฉพาะช่วง1-9 ธ.ค.ซึ่งเป็นวันหยุดต่อเนื่องน่าจะมีการเบิกสูงถึง 7.07 หมื่นล้านบาท คาดเงินที่เตรียมไว้เพียงพอต่อความต้องการเบิกจ่าย
นางจิตติมา ดุริยะประพันธ์ ผู้ช่วยผู้ว่าการ สายออกบัตรธนาคาร ธนาคารแห่งประเทศไทย(ธปท.) เปิดเผยว่า ในช่วงเดือนธ.ค.ปีนี้ธปท.คาดว่าธนาคารพาณิชย์น่าจะมีการเบิกจ่ายธนบัตรมูลค่า 2.6 แสนล้านบาท เพิ่มขึ้นจากระยะเดียวกันปีก่อน 4.8% โดยในช่วงวันที่ 1-9ธ.ค.นี้ ซึ่งเป็นช่วงที่มีวันหยุดต่อเนื่องคาดว่าจะมีการเบิกจ่ายธนบัตรเป็นมูลค่าสูงถึง 7.07 หมื่นล้านบา อย่างไรก็ตามธปท.ก็ได้เตรียมสำรองธนบัตรชนิดต่างๆ ไว้เพื่อรองรับความต้องการเบิกจ่ายอย่างเพียงพอตั้งแต่เดือนพ.ย.ที่ผ่านมาแล้ว 
ทั้งนี้ ณ วันที่ 30 พ.ย.ที่ผ่านมาธปท.สำรองธนบัตรไว้จำนวน 4.278 แสนล้านบาท คาดว่าปริมาณธนบัตรที่เตรียมไว้จะเพียงพอต่อความต้องการของธนาคารที่จะมาเบิกจ่าย และน่าจะสามารถกระจายธนบัตรออกไปตอบสนองความต้องการของประชาชนได้อย่างทั่วถึงต่อไป